双调・湘妃怨
作者：阿鲁威
朝代：元

paragraphs: 楚天空阔楚天长，一度怀人一断肠。
此心只在肩舆上，倩东风过武昌，助离愁烟水茫茫。
竹上雨湘妃泪，树中禽蜀帝王，无限思量。
夜来雨横与风狂，断送西园满地香，晓来蜂蝶空游荡，苦难寻红锦妆。
问东君归计何忙。
尽叫得鹃声碎，却教人空断肠，漫劳动送客垂杨。